Flumen oceani
Vide etiam paginam discretivam: Flumen (discretiva). Flumen oceani est magnus aquae alsae motus, perpetuus aut periodicus, in oceano vel in mari. Sunt flumina oceanica calida et frigida, superficialia et subaquanea. Etiam per causas motionis distinguuntur: aliorum causa differentia densitatis aquae est, aliorum varietas pressionis atmosphaerae super mare, aliorum venti continui vel defluxus aquarum abundantium de continentibus. In regionibus oceanicorum mediis, flumina circularia saepe formantur; aliud flumen circulare Antarcticam ambit.